Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Roncesvalles Solana Arana andreak aurkeztutako galdera, Mendigorriko ikastetxe publikoan D eredua eskaintzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Maria Roncesvalles Solana Aranak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuko Hezkuntza kontseilariak Osoko Bilkuran ahoz erantzun dezan:

Kontseilari jaunak zehaztu al dezake zeintzuk diren egindako urratsak eta egin beharrekoak, hau da, zein egoeratan dagoen Nafarroako Foru Komunitateko Ikastetxe Publikoen Sarea berrantolatzen duen uztailaren 3ko 80/2019 Foru Dekretua aldatzeko espedientea? Aldaketa garaiz eginen al da 21/22 ikasturterako aurrematrikulazio kanpainan D eredua eskaini ahal izateko Mendigorriko Julián Mª Espinal Olcoz ikastetxe publikoan?

Iruñean, 20021eko urriaren 21ean

Foru parlamentaria: María Roncesvalles Solana Arana